**Faron Pharmaceuticals Oy** on suomalainen kliinisen vaiheen lääkekehitysyhtiö, joka kehittää lääkekandidaatteja äkilliseen hengitysvaikeusoireyhtymään ARDS:ään sekä syövän immunoterapiaan.

Faron Pharmaceuticals listautui Lontoon pörssin AIM-markkinapaikalle vuonna 2015. Yhtiö rinnakkaislistautui Helsingin pörssin First North -markkinapaikalle joulukuussa 2019. Faronin toimitusjohtajan Markku Jalkasen mukaan rinnakkaislistautumisen tavoitteena oli parantaa yhtiön näkyvyyttä ja mahdollistaa kaupankäynti pohjoismaisille sijoittajille.

Faron sai positiivisia tuloksia syöpälääke Clevegenin turvallisuutta ja tehoa mittaavassa MATINS-tutkimuksessa lokakuussa 2019. Vuonna 2020 tutkimuksia jatketaan suolistosyövän sekä muiden syöpätyyppien osalta. Toimitusjohtaja Markku Jalkasen mukaan ensimmäisiä myyntilupia voidaan mahdollisesti päästä hakemaan vuosien 2022–2023 aikana. 

 Huhtikuussa 2020 Faron keräsi osakeannilla 14 miljoonaa euroa, joilla se aikoo laajentaa Glevegenin tutkimusta koskemaan useita vaikeahoitoisia syöpätyyppejä, kuten suolisto-, munasarja-, maksa- ja haimasyöpiä. 

Yhdysvaltojen lääkeviranomainen FDA hyväksyi Faron Pharmaceuticalsin tehohoitolääke Traumakinen tutkimussuunnitelman maaliskuussa 2020. Faasi III -tutkimuksissa selvitetään lääkkeen tehoa äkillisen hengitysvajausoireyhtymän ARDS:n hoidossa. 
 Traumakine otettiin alkuvuonna 2020 mukaan globaaliin Remap-Cap-tutkimusprojektiin, jossa etsitään tehokasta hoitokeinoa keuhkokuumeeseen ja sen aiheuttamien vakavien oireiden hoitoon. 

 Lisäksi Faron Pharmaceuticals pääsi mukaan WHO:n vetämään Solidarity-lääketutkimukseen huhtikuussa 2020, tutkimuksessa etsitään potentiaalisia COVID-19-hoitoja. Faron lahjoitti tutkimusvaiheessa olevaa, suonensisäisesti annosteltavaa beeta-1a-interferonia WHO:n 2 000 tutkimuspotilaalle. Traumakine-hoito perustuu beeta-1a-interferonin suonensisäiselle käytölle.

Toukokuussa 2020 kansallinen tutkimus- ja innovaatiohanke Cancer IO sai Business Finlandin yksilöllistetyn terveyden ohjelmasta 10 miljoonan euron rahoituksen, josta 800 000 euron rahoituksen sai Faron Pharmaceuticals 
 ja kesäkuussa 2020 Faron sai 2,1 miljoonaa euroa matalakorkoista lainaa Business Finlandilta Traumakine-lääkkeen valmistusta varten.

Lähteet
-------

1. ↑  Turkulainen Faron keräsi 11 miljoonaa euroa keuhkolääkkeen kaupallistamiseen  12.10.2017. Turun Sanomat. Viitattu 14.2.2018.
2. ↑  TS: Suomalaisen lääkeyrityksen kehittämä lääke voi mullistaa tehohoidon – myynti 700 milj. €?  22.2.2017. Tekniikan Maailma. Viitattu 14.2.2018.
3. ↑  Faron Pharmaceuticals Secures European Patent For Clevegen Cancer Drug  1.2.2018. Morningstar.  Arkistoitu 14.2.2018. Viitattu 14.2.2018.
4. ↑  Sihvonen, Lauri: Faron rinnakkaislistautuu tänään Helsingin pörssin First Northille *Arvopaperi*.  3.12.2019. Viitattu 6.12.2019.
5. ↑  Turkulainen Faron sai lupaavia tuloksia syöpähoidosta – myös epäonnisen keuhkolääkkeen tutkimusta pyritään jatkamaan *Turun Sanomat*.  1.10.2019. Viitattu 4.8.2020.
6. ↑  Turkulaisen Faronin Clevegen-täsmäimmunoterapialla lupaavia tutkimustuloksia syövän hoidossa *Turkubusinessregion.com*.  02.10.2019.  Arkistoitu 4.8.2020. Viitattu 3.8.2020.
7. ↑  Biolääkekehittäjä Markku Jalkasella on jo säätiö mahdollisia miljoonia varten: "Jos onnistumme, syöpäkin voi olla vain krooninen sairaus" *Kauppalehti*.  21.5.2020. Viitattu 4.8.2020.
8. ↑  FDA antoi tutkimusluvan Faronin tehohoitolääkkeelle – odotetaan apua vakavien keuhkovaurioiden hoitoon *Turun Sanomat*.  09.03.2020. Viitattu 3.8.2020.
9. ↑  Faronin tehohoitolääkkeellä näytön paikka – Traumakine pääsi mukaan laajaan kansainvälisen tutkimukseen, jossa haetaan parasta tapaa hoitaa keuhkokuumetta *Turun Sanomat*.  1.4.2020. Viitattu 4.8.2020.
10. ↑  Faron pääsi mukaan WHO:n koronalääketutkimukseen *Kauppalehti*.  27.4.2020. Viitattu 4.8.2020.
11. ↑  Suomalaisen lääkeyrityksen lääkehoito mukaan WHO:n COVID-19-tutkimukseen *Lääkärilehti*.  28.4.2020. Viitattu 3.8.2020.
12. ↑  HealthTurku-toimijoita mukana kansallisessa Cancer IO -hankkeessa *Turkubusinessregion.com*.  12.5.2020.  Arkistoitu 8.8.2020. Viitattu 3.8.2020.
13. ↑  Faron saa 2,1 miljoonaa euroa rahoitusta Business Finlandilta Traumakine-lääkkeen valmistusta varten *Arvopaperi*.  15.6.2020. Viitattu 4.8.2020.

Aiheesta muualla
----------------

* Faron Pharmaceuticals